У Вікіпедыі ёсць артыкулы пра іншых асоб з прозвішчам Аракчэеў.

**Барыс Уладзіміравіч Аракчэеў** (19 красавіка 1926, в. Турбанава, Яраслаўская вобласць, СССР — 10 сакавіка 2013, Мінск) — беларускі мастак, педагог. Заслужаны дзеяч мастацтваў Беларусі (1996). Працаваў у станковым жывапісе, у жанрах пейзажа, нацюрморта, тэматычных карцін і батальных сцэн.

Біяграфічныя звесткі
--------------------

Юнацтва мастака супала з гадамі Вялікай Айчыннай вайны. Ён запісаўся добраахвотнікам на фронт, адкуль у 1944 быў накіраваны ў Бабруйск, а затым у Мінскі штаб акругі, адкуль дэмабілізаваўся.

У 1950 годзе паступіў у Мінскае мастацкае вучылішча, якое датэрмінова, за добрую паспяховасць, скончыў у 1953. Затым Барыс Аракчэеў паступіў у толькі што адчынены ў Мінску Тэатральна-мастацкі інстытут. Яго настаўнікам і пасля кіраўніком дыплома стаў вядомы беларускі жывапісец і педагог Віталь Цвірка. Адначасова з Барысам Аракчэевым першымі выпускнікамі гэтага інстытута ў 1959 у сталі народныя мастакі Анатоль Анікейчык, Віктар Грамыка, Арлен Кашкурэвіч і Леанід Шчамялёў.

Творчасць
---------

Дыпломная праца Барыса Аракчэева «Этапы вялікага шляху», напісаная на «выдатна», была адабрана для экспазіцыі ў Маскве на Усесаюзнай выставе, надрукавана ў шматлікіх маскоўскіх выданнях і цяпер знаходзіцца ва ўласнасці і пастаяннай экспазіцыі Нацыянальнага мастацкага музея Беларусі. Сярод твораў Аракчэева — пейзажы, нацюрморты, серыя партрэтаў сучаснікаў і знакамітых людзей. З’яўляўся адным з чатырох стваральнікаў дыярамы «Мінскі кацёл» (1969—1972) у Музеі гісторыі Вялікай Айчыннай вайны, разам з мастакамі Фёдарам Бараноўскім, Мікалаем Залозным і Леанідам Асядоўскім. Член Беларускага Саюза мастакоў з 1964 года.
З 1964 па 1971 Барыс Аракчэеў выкладаў жывапіс і кампазіцыю ў Мінскім мастацкім вучылішчы імя Глебава. З 1971 па 1996 — у Беларускай Акадэміі мастацтваў, дзе атрымаў званне дацэнта кафедры. З’яўляўся настаўнікам многіх вядомых беларускіх мастакоў, сярод якіх Уладзімір Кожух, Аляксей Кузьміч, Вячаслаў Рускевіч, Фелікс Янушкевіч, Васіль Іларыёнавіч Ясюк і іншыя. З 1968 па 1977 Барыс Аракчэеў уваходзіў у праўленне Саюза мастакоў БССР.

Творы Аракчэева знаходзяцца ў многіх музеях Рэспублікі Беларусь: 18 работ у Нацыянальным мастацкім музеі, столькі ж у Фондзе Саюза Мастакоў Беларусі, яшчэ 17 работ у Магілёўскім мастацкім музеі, а таксама працамі Аракчэева валодаюць Музей сучаснага выяўленчага мастацтва ў Мінску, Музей гісторыі Вялікай Айчыннай вайны, Літаратурны музей Максіма Багдановіча, Музеі гісторыі горада Мінску, мастацкія галерэі Гомеля, Светлагорска, Полацка, Крупак, Баранавічаў, і прыватныя калекцыянеры замежных краін.
Жыў у Мінску.

Бацька трох дачок, кожная з якіх з’яўляецца мастаком-прафесіяналам.

Майстэрня мастака знаходзілася ў раёне Плошчы Свабоды, на скрыжаванні вуліц Леніна і Інтэрнацыянальнай.

Галерэя ў Крупках
-----------------

2 красавіка 2015 года Крупскай мастацкай галерэі было прысвоена імя Барыса Аракчэева. Плошча галерэі складае 60 квадратаў. Яна размешчана ў двух пакоях раённага цэнтра культуры. Галерэя была адкрыта ў 2005 годзе і яе першым жывапісным палатном стаў твор Барыса Аракчэева «Генерал Кульнеў і гродзенскія гусары ў бітве пры Клясціцах». Праца над карцінай ішла 36 месяцаў. Два гады мастак рабіў замалёўкі, эскізы, складаў кампазіцыі і год пісаў. Аракчэеў асабіста падарыў карціну на адкрыццё культурнай установы ў 2005 годзе. Памеры твора не дазваляюць выстаўляць яго непасрэдна на галерэйных плошчах. Таму маштабныя батальныя творы Аракчэева — акрамя алейнага летапісу 1812 года, тут яшчэ і твор Барыса Аракчэева «Подзвіг абаронцаў Брэсцкай крэпасці» — экспануюцца ў адным з залаў краязнаўчага музея. Галерэя — філіял музея. Штогод галерэйны фонд папаўняўся творамі Барыса Аракчэева, які рыхтаваў і праводзіў там асабістыя і дынастычныя выстаўкі.

Пейзажны жывапіс
----------------

* «Позняя восень», 1963, палатно, алей, 71 x 188 см«Позняя восень», 1963, палатно, алей, 71 x 188 см
* «Каўказ. Мора і горы », 1973«Каўказ. Мора і горы », 1973
* «Шторм. Хоста », 1974, кардон, алей, 44 х 60 см«Шторм. Хоста », 1974, кардон, алей, 44 х 60 см
* «Ракаў. Ранні снег», 1975, кардон, алей, 50 х 70 см«Ракаў. Ранні снег», 1975, кардон, алей, 50 х 70 см
* «Дуб Адама Міцкевіча», 1986, кардон, алей, 34 х 47 см«Дуб Адама Міцкевіча», 1986, кардон, алей, 34 х 47 см
* «Лета ў росквіце», 1998, кардон, алей, 28,5 х 49 см.«Лета ў росквіце», 1998, кардон, алей, 28,5 х 49 см.
* «Сінь Віцебскіх азёр», 2001, кардон, алей. 34,5 х 48 см.«Сінь Віцебскіх азёр», 2001, кардон, алей. 34,5 х 48 см.
* «Рудая восень. Астрашыцкае возера», 2004, палатно, алей, 31 х 38 см«Рудая восень. Астрашыцкае возера», 2004, палатно, алей, 31 х 38 см
* «Чыстае неба», 2007, палатно, алей. 18 х 34 см«Чыстае неба», 2007, палатно, алей. 18 х 34 см
* «Лясное возера», 2008, палатно, алей. 28 х 41 см«Лясное возера», 2008, палатно, алей. 28 х 41 см
* «Аблокі плывуць над палямі і азёрамі», 2009, палатно, алей. 50х70 см.«Аблокі плывуць над палямі і азёрамі», 2009, палатно, алей. 50х70 см.
* «Лазня», 2012, палатно, алей. 100х100 см.«Лазня», 2012, палатно, алей. 100х100 см.

Нацюрморт
---------

* «Бэз ля калодзежа», 1956. Палатно, алей, 100 x 68 см«Бэз ля калодзежа», 1956. Палатно, алей, 100 x 68 см
* «Нацюрморт з лубінам», 1984. Палатно, алей, 100 x 92 см«Нацюрморт з лубінам», 1984. Палатно, алей, 100 x 92 см
* «Дарога да дому», 2005. Палатно, алей, 73 x 81 см.«Дарога да дому», 2005. Палатно, алей, 73 x 81 см.
* «Заквітнеў персідскі бэз». 2010, кардон, алей, 54 х 77 см«Заквітнеў персідскі бэз». 2010, кардон, алей, 54 х 77 см

Зноскі
------

1. ↑  *Аксана Аракчэева*. Сайт дынастыі мастакоў Аракчэевых **(нявызн.)**(недаступная спасылка). Архівавана з першакрыніцы 2 чэрвеня 2016. Праверана 19 снежня 2012.
2. ↑  *Сталічнае тэлебачанне*. Сямейная выстава Аракчэевых **(нявызн.)** (25 верасня 2009). Архівавана з першакрыніцы 19 студзеня 2013. Праверана 19 снежня 2012.
3. ↑  Крупскай мастацкай галерэі прысвоена імя Барыса Аракчэева Архівавана 5 сакавіка 2016.

Літаратура
----------

* *Сяліцкая-Ткачова К.С.* Аракчэеў Барыс Уладзіміравіч // Янка Купала. Энцыклапедыя. — Бел. Энцыклапедыя імя П. Броўкі. — Мн. 2017. — Т. 1. А—З. — С. 49. — 400 с. — 1 500 экз. — ISBN 978-985-11-1042-7.
* *Сяліцкая-Ткачова К.С.* Барыс Аракчэеў. Этапы вялікага шляху. — Мн. 2019. — 136 с.
* *Бунто Т.* Оксана Аракчеева: «В нашей семье всегда было творчество»(руск.) // *Во славу Родины* : газета. — Мн.: Мінабароны РБ, 13 мая 2017. — № 86. Архівавана з першакрыніцы 20 сакавіка 2018.
* *Весялуха М.* Толькі мастацтва, толькі праца. Правілы жыцця Барыса Аракчэева // *Звязда* : газета. — 19 красавіка 2016. — В. 28182. — № 72. — С. 12.
* *Григорян А.* Счастье быть вместе(руск.) // *Во славу Родины* : газета. — Мн.: Мінабароны РБ, 5 жніўня 2017. Архівавана з першакрыніцы 16 сакавіка 2018.

Спасылкі
--------

|  |  |
| --- | --- |
| commons: | Барыс Уладзіміравіч Аракчэеў на Вікісховішчы |

* Родныя вобразы. Барыс Аракчэеў.
* Крупскай мастацкай галерэі прысвоена імя Барыса Аракчэева Архівавана 5 сакавіка 2016.
* Мастерская — родовое гнездо художницы Оксаны Аракчеевой Архівавана 20 верасня 2015.
* Архівавана 4 чэрвеня 2017.

|  |  |
| --- | --- |
| ⚙️   Нарматыўны кантроль | NKC: js2014802403 · VIAF: 306299479 |